龙榆生
六州歌头 一九六三年在上海市文化俱乐部获观建国十四周年天安门庆典影片感赋
巍然耸峙，万派竞朝宗。日华捧。群峰拱。立当中。大旗红。六亿争鸣凤。腾歌颂。如潮涌。齐舞踊。随目送。庆年丰。焕发容光，肤色罗人种，黑白黄棕。共诛锄强暴，浩气亘长虹。天下为公。此心同。看星火纵。斗争勇。金瓯巩。变全通。长剑竦。狂魔恐。挫凶锋。夺天工。核弹将焉用。奔涛涌。狡穴空。花气蓊。朱弦拢。寿乔松。万岁欢呼，撼地如雷动，压倒西风。化梅花千亿，何物可形容。寰宇春融。